**ACCOUNT prva skupština 19. 11. 2012.**

* Gospodine Strohal, gospodine Lisak, gospodine Ivanoviću, gospodine Čeko, kolege iz USAID-ovog projekta ACCOUNT, dame i gospodo, uvaženi gosti!
* Veoma mi je drago što sam danas ovdje kako bi otvorio prvu skpštinu USAID-ovog projekta ACCOUNT.
* Borba protiv korupcije u Bosni i Hercegovini je prioritet za američku vladu i USAID.
* Nema vremena za gubljenje. Svake sekunde tokom koje se u ovoj zemlji toleriše korupcija, 47KM se isisava iz ekonomije, a to je novac koji se može koristiti za izgradnju puteva i škola. Rezultat je gotovo isti kao da ste nametnuli direktan porez od 400KM svake godine za svakog poštenog čovjeka, ženu i dijete u Bosni i Hercegovini.
* Drago nam je što vidimo da nismo sami u ovoj borbi. Današnje prisustvo naših kolega iz EU, ostalih stranih donatora, predstavnika vlasti, civilnog društva i medija je važno jer je korupcija višeslojni i problem koji se reflektira u mnogim sektorima, a takve treba da budu i solucije. Svi mi moramo naći način da se borimo protiv korupcije ukoliko želimo da Bosna i Hercegovina postane član NATO saveza i Evropske Unije.
* Korupcija direktno uništava demokratsko društvo šireći cinizam i nepovjerenje među ljudima. Ona šteti svim sektorima ekonomije sprečavajući strane investicije koje omogućavaju otvaranje novih radnih mjesta i povećanje životnog standarda građana. Korupcija nameće ogroman porez na svakog poštenog građanina Bosne i Hercegovine.
* Na kraju, korupcija ugrožava sveukupnu stabilnost zemlje tako što omogućava organizirani kriminal, prijeti stabilnosti demokratskih institucija i moralnih temeljima države.
* Drago mi je što vidim da su predstavnici relevantnih institucija danas ovdje sa nama. Agencije za provedbu zakona i pravosuđe imaju ključnu ulogu u krivičnom gonjenju slučajeva korupcije kako bi se dokazalo da je korupcija zaista nezakonita i da se ne isplati.
* Građani Bosne i Hercegovine su vrlo svjesni postojanja korupcije. Oni se s njom svaki dan suočavaju. Građani navode postojanje korupcije kao jedan od dva glavna životna problema, od kojih je prvi nezaposlenost. Nema sumnje da je nemogućnost zapošljavanja uzrokovana korupcijom, koja predstavlja prepreku za investicije i ekonomske mogućnosti. Alarmantno je da građani vjeruju da se situacija neće promijeniti jer tokom posljednjih 15 godina nisu vidjeli pokretanje ni jednog krivičnog procesa u vezi sa predmetima koji se tiču korupcije.
* Kolektivna poruka koju danas šaljemo je da se nešto može i mora uraditi u vezi sa korupcijom u ovoj zemlji.
* Mnogi donatori, uključujući USAID, su podržavali različite anti-korupcijske projekte. Međutim, USAID-ov projekat ACCOUNT je dizajniran da osigura podršku i koordinaciju postojećim anti-korupcijskim projektima koje implementira civilno društvo, državne institucije i poslovni sektor. Ovaj program ne može eliminisati korupciju, ali može pomoći vama da eliminišete korupciju. Znajte da vas u tome podržava vlada SjedinjenihAmeričkih Država.
* Mi dijelimo istu viziju za Bosnu i Hercegovinu kao prosperitetnu zemlju koja zajedno sa susjedima ide naprijed na putu ka euro-atlanskim integracijama. Sjedinjene Američke Države će u potpunosti pdoržati ove aspiracije i raditi sa vama na ostvarivanju ovih ciljeva.
* Hvala vam.